Fredrik Høyer

Fredrik Høyer (født 4. januar 1988) er en norsk skuespiller, dramatiker, forfatter og artist fra Drammen, bosatt i Oslo.

Fredrik Høyer er mest kjent for å opptre med slam-poesi og spoken word, hvor performance-aspektet inngår i selve teksten.Forfatteromtale på Aschehougs nettsider  (Besøkt 14. desember 2015) Han er også kjent for sitt musikalske samarbeid med elektronikamusikeren Bendik Baksaas, og sammen har de ut flere album under navnet Baksaas + Høyer. Han mottok NOPAs tekstpris for 2019 for låten «Fortellinga» fra duoens album Til alt ute: Måne, og ble nominert til Spellemannprisen 2022 i klassen årets tekstforfatter for albumet hortensia! lenge sia.

Han romandebuterte med boka Månehund & fatter'n i 2014. I 2016 utkom diktsamlingen og teatermonologen Grønlandsūtraen og hadde samtidig premiere på Nationaltheatret, fremført av Fredrik Høyer. Han vant Komiprisen 2017 i klassen årets gjennombrudd og fikk Tekstforfatterfondets lyspunktpris samme år, blant annet for Grønlandsūtraen.

Bibliografi
Månehund & fatter’n, roman, Aschehoug (2014)
Grønlandsūtraen, dikt, Fanfare (2016)

 Diskografi 
Baksaas + Høyer
 Til alt ute: Sol (Dugnad Rec, 2019)
 Til alt ute: Måne (Dugnad Rec, 2019)
 Til alt ute: Atom (Tårnet, 2020)
 Til alt ute: Aura (Tårnet, 2020)
 hortensia! lenge sia (Tårnet, 2022)

Referanser

Kilder
Presentasjon av Fredrik Høyer i Forfatterkatalogen på Forfattersentrums nettsider
 Eksterne lenker 



Kategori:Norske romanforfattere
Kategori:Personer fra Drammen kommune